Ս. Հարությունյանի գլխավորած պատվիրակությանը նախ ընդունել է Արցախի Հանրապետության նախագահ Բակո Սահակյանը: Հանդիպման ժամանակ քննարկվել են Արցախում գիտության ոլորտի զարգացմանը և դրան ուղղված համատեղ ծրագրերի իրականացմանն առնչվող հարցեր: Արցախի Հանրապետության նախագահ Բ. Սահակյանը կարևորել է Հայաստանի և Արցախի համապատասխան կառույցների միջև փոխգործակցությունը՝ այն արժևորելով Արցախի հանրապետությունում գիտության հետևողական զարգացման տեսանկյունից: